Art Garfunkel

Arthur Ira ”Art” Garfunkel (s. 5. marraskuuta 1941 Queens, New York) on yhdysvaltalainen laulaja, lauluntekijä, runoilija ja näyttelijä. Kuulasääninen Garfunkel tunnetaan Paul Simonin kanssa perustamastaan duosta Simon & Garfunkel, joka teki menestyneitä folkrock-levytyksiä 1960-luvulla. Duon hajoamisen jälkeen Garfunkel aloitti soolouran. Hän on voittanut viisi Grammy-palkintoa mukaan lukien palkinnon elämäntyöstään sekä ansainnut Golden Globe -ehdokkuuden. Hänet on myös nimetty Rock and Roll Hall of Fameen vuonna 1994.

Varhainen elämä
Arthur Ira Garfunkel syntyi 5. marraskuuta 1941 New Yorkin Queensin kaupunginosassa romanianjuutalaiseen perheeseen. Hän tapasi Paul Simonin koulussa kuudennen luokan näytelmässä. He perustivat lukiossa lauluduon nimeltä Tom and Jerry ja julkaisivat singlen ”Hey Schoolgirl”. He lähtivät kuitenkin omille tahoilleen collegeen, Garfunkel Columbian yliopistoon opiskelemaan arkkitehtuuria. Garfunkel esiintyi opiskeluaikoinaan toisinaan taiteilijanimellä Artie Garr.

Laulajanura
Vuonna 1962 Simon ja Garfunkel palasivat yhteen ja alkoivat esiintyä New Yorkin Greenwich Villagen folk-klubeilla. Vuosien 1964–1970 välillä he julkaisivat viisi albumia Simon & Garfunkel -nimisenä duona, kunnes lähtivät soolourilleen vuoden 1970 menestyslevyn Bridge over Troubled Water jälkeen. Duon hajoamiseen vaikutti paljon se, että Garfunkel käytti tuolloin paljon aikaa omaan elokuvanäyttelijän uraansa. He ovat kuitenkin senkin jälkeen esiintyneet usein yhdessä.

Garfunkelin ensimmäinen sooloalbumi Angel Clare (1973) nousi Yhdysvaltain albumilistan sijalle viisi.Immonen 2019, s. 138. Vuonna 1979 julkaistu single "Bright Eyes" oli suurmenestys ja nousi listaykköseksi useassa maassa vaikkakaan ei Yhdysvalloissa.Immonen 2019, s. 164. Koko soolourallaan Garfunkel on julkaissut yhteensä 11 albumia sekä kokoelmalevyjä.Immonen 2019, s. 286–288.

Garfunkel kirjoitti ensimmäiset omat laulunsa vuoden 2002 levylleen Everything Waits To Be Noticed.

Simon & Garfunkelin kiertue keskeytyi vuonna 2010 kun Garfunkel sai äänihuulihalvauksen. Hänen äänensä palautui ennalleen vasta neljän vuoden kuluttua. Sinä aikana Garfunkelin ja Paul Simonin välit viilenivät, kun Garfunkel valitti julkisuudessa, ettei koskaan ollut saanut riittävää tunnustusta duon toisena puolikkaana. Garfunkel jatkoi esiintymiskiertueita äänensä palattua kuntoon.Immonen 2019, s. 264–269.

 Näyttelijänura 
Garfunkel aloitti elokuvanäyttelijän uran, kun Simon & Garfunkel oli suosionsa huipulla 1970-luvun taitteessa. Tätä pidetään duon hajoamisen osasyynä vuonna 1971. Garfunkelin elokuvia ovat esimerkiksi Me sotasankarit (1970), Miehuusvuodet (1971), Outo intohimo (1980), Suurkaupungin sykkeessä (1986) ja Boxing Helena – häkkilintu (1993).

Kirjailijanura
Garfunkel on kirjoittanut runoja vuodesta 1981 lähtien, ja vuonna 1989 hän julkaisi proosarunokokoelmansa Still Water.

Garfunkel julkaisi kävelyretkillään kirjaamiaan mietelmiä ja muita lyhyitä tekstejä vuonna 2017 kirjana What Is It All But Luminous – Notes from an Underground Man.Immonen 2019, s. 270.

Yksityiselämä
Garfunkelin ensimmäinen vaimo oli Linda Grossman, jonka kanssa hän meni naimisiin vuonna 1972. He erosivat vuonna 1975.Immonen 2019, s. 130, 141. Garfunkelin seuraavien vuosien kumppani Laurie Bird teki itsemurhan vuonna 1979.Immonen 2019, s. 172. Garfunkel meni naimisiin Kim Cermakin kanssa vuonna 1988. He saivat pojan vuonna 1990 ja toisen vuonna 2005 sijaissynnyttäjän avulla.Immonen 2019, s. 232, 260.

Garfunkel aloitti vuonna 1984 idästä länteen suuntautuvan kävelymatkan Yhdysvaltojen halki. Hän käveli 12 vuoden ajan pieniä teitä pitkin osuuksia aikataulunsa salliessa ja palasi lentämällä ja autolla takaisin aina sille paikalle, mihin oli edellisellä etapillaan jäänyt.Immonen 2019, s. 225–226. Hän saavutti Tyynenmeren rannan Oregonissa syyskuussa 1996.Immonen 2019, s. 249. Vuonna 1998 Garfunkel aloitti kävelyn Euroopan halki Irlannin länsirannikolta Istanbuliin, jonne hän saapui vuonna 2014.Immonen 2019, s. 251.

Soololevyt
Angel Clare (1973)
Second Avenue (singlelevy)
Breakaway (1975)
Watermark (1977 & 1978, kaksi versiota)
Fate For Breakfast (1979)
Scissors Cut (1981)
The Art Garfunkel Album (kokoomalevy) (1984)
The Animals Christmas Album (yhdessä Amy Grantin kanssa) (1986)
Lefty (1988)
Garfunkel (kokoomalevy) (1989)
Up 'Til Now (1993)
Across America (konserttitaltiointi) (1996)
Songs From A Parent To A Child (1997)
Simply The Best (kokoomalevy) (1998)
Everything Waits To Be Noticed (2002)
Some Enchanted Evening (2007)

Elokuvanäyttelijänä
 Me sotasankarit (Catch-22, 1970)
 Miehuusvuodet (Carnal Knowledge, 1971, Golden Globe -ehdokkuus parhaasta sivuosasta)
 Outo intohimo (1980)
 Suurkaupungin sykkeessä (Good To Go, 1986)
 Boxing Helena – häkkilintu (Boxing Helena, 1993)
 54 (1998)
 Longshot (2000)
 The Rebound (2010)

 Lähteet 

 Viitteet 

Aiheesta muualla
 Viralliset kotisivut

 The Life and Music, Thus Far, Of Art Garfunkel – haastattelu 

Luokka:Yhdysvaltalaiset laulajat
Luokka:Grammy-palkinnon saajat
Luokka:Rock and Roll Hall of Fame
Luokka:Yhdysvaltalaiset laulaja-lauluntekijät
Luokka:Yhdysvaltalaiset runoilijat
Luokka:Yhdysvaltalaiset näyttelijät
Luokka:Vuonna 1941 syntyneet
Luokka:Elävät henkilöt